Câmpia Turzii

Câmpia Turzii (ungari Aranyosgyéres, saksa Jerischmarkt) on linn Transilvaanias, tänapäeva haldusjaotuse järgi Rumeenias Cluji maakonnas. Linn asub Arieși jõe (ungari Aranyos) ja selle lisajõe ääres.

Ajalugu
Esimesed kirjalikud teated kahest naaberasulast on 1219. aastast (lõunapoolne Sâncrai (ungari Szentkirály, ladina villa Sancti Regis) asula) ja 1292. aastast (põhjapoolne Ghiriși (ungari Aranyosgyéres) asula).

9. augustil 1601 tapeti praeguse linna alal võimuvõitluse käigus Valahhia hospodar Mihai Vapper (rumeenia Mihai Viteazul).

Pärast Esimest maailmasõda läksid asulad koos Transilvaaniaga Rumeeniale. 1925. aastal ühendati asulad Câmpia Turzii asulaks.

1940 läks linn Põhja-Transilvaania koosseisus Ungarile, 1945 (ametlikult 1947) tagasi Rumeeniale. 1950. aastal muudeti asula linnaks. 

Rahvuslik koosseis
1900. aastal oli 1697 elaniku seas 844 ungarlast, 704 rumeenlast, 131 mustlast ja 11 slovakki.

2002. aastal oli 26 823 elaniku seas 23 346 rumeenlast, 2190 ungarlast ja 1250 mustlast.

Vaatamisväärsused
Kalvinistliku kiriku ansambel (rumeenia Biserica Reformată-Calvină din Câmpia Turzii) on Rumeenia kultuurimälestis nr CJ-II-m-B-07555.Cluji maakonna kultuurimälestised. Rumeenia keeles

Lennuväebaas
Linna keskusest umbes 4 km lõuna suunas paikneb Câmpia Turzii lennuväebaas.

Pildid

Viited

Välislingid

Câmpia Turzii linnavalitsuse koduleht rumeenia keeles
Kategooria:Transilvaania
Kategooria:Cluji maakond
Kategooria:Rumeenia linnad